text: রবিউল আলম (জন্ম ৩ নভেম্বর ১৯৪৬) একজন বাংলাদেশী নাট্যকার, নাট্য নির্দেশক, অভিনেতা, ও সংগঠক। তিনি সাড়ে চার দশক ধরে বাংলাদেশের নাট্য আন্দোলনের সাথে যুক্ত রয়েছেন। নাটকে অবদানের জন্য তিনি ২০২১ সালে বাংলা একাডেমি সাহিত্য পুরস্কার অর্জন করেন।
  
  প্রারম্ভিক জীবন
  রবিউল আলম ১৯৪৬ সালের ৩রা নভেম্বর তৎকালীন পূর্ব পাকিস্তানের (বর্তমান বাংলাদেশ) বগুড়া জেলার বারপুর গ্রামে জন্মগ্রহণ করেন। তার পিতা জসিমউদ্দিন আহমেদ এবং মাতা জমিলা খাতুন। তিনি ১৯৬৫ সালে উচ্চ মাধ্যমিক পাস করেন। তিনি ১৯৬৯ সালে বাংলাদেশ প্রকৌশল বিশ্ববিদ্যালয় থেকে রসায়ন প্রকৌশল বিষয়ে স্নাতক সম্পন্ন করেন।
  
  কর্মজীবন
  আলম কর্মজীবনে ৩৫ বছর টিএসপি ফার্টিলাইজার, ইউনিলিভার বাংলাদেশ ও কোহিনূর কেমিক্যালে বিভিন্ন পদে দায়িত্ব পালন করেছেন।
  
  চট্টগ্রামে টিএসপি ফার্টিলাইজারে কর্মরত অবস্থায় ১৯৭৩-৭৪ সালে তিনি প্রথম মঞ্চ অভিনয়ে যুক্ত হন। এরপর ১৯৭৪ সালে তিনি তীর্যক নাট্যগোষ্ঠী প্রতিষ্ঠা করেন। এই গোষ্ঠীর প্রথম নাটক জননীর মৃত্যু চাই-এর নাট্যকার তিনি। তিনি এই দলের জন্য সমাপ্তি অন্যরকম, এক যে ছিল দুই হুজুর, আকাঙ্ক্ষিত একজন, বিপক্ষে বন্দুক-সহ সাতটি নাটক রচনা করেন। এছাড়া তিনি উইলিয়াম শেকসপিয়ারের অ্যাজ ইউ লাইক ইট নাটকের অনুবাদ করেছেন।
  
  তীর্যকের বাইরে তার রচিত নাপুস নাটকটি ইঞ্জিনিয়ার্স ইনস্টিটিউশন, কোরাস, বেনানাশিস ও চট্টগ্রাম ক্লাবে মঞ্চস্থ হয়। নাটকটি ১৯৯৩ সালে বেনানাশিস জাতীয় নাট্যোৎসবে শ্রেষ্ঠ প্রযোজনার পুরস্কার লাভ করে। এছাড়া তার রচিত রাজা সাহিত্য কারখানা থিয়েটার ওয়ার্কশপ চট্টগ্রাম, চট্টগ্রাম ক্লাব ও শব্দ নাট্যচর্চা কেন্দ্রে; বিবি পাঠশালা ত্রিতরঙ্গ ও মতিঝিল থিয়েটারে; আকাশ পারের আগন্তুক ও উল্টো ফাঁদে চট্টগ্রাম ক্লাবে; এবং মিশার কীর্তি ও চলন বিলে কলঙ্ক বগুড়ার প্রাকৃতজনে মঞ্চস্থ হয়।
  
  চলচ্চিত্রের তালিকা
  
  অভিনীত চলচ্চিত্র
   হালদা (২০১৭)
   আলগা নোঙর (নির্মাণাধীন)
  
  রচিত টিভি নাটক
  
   বন্ধনহীন গ্রন্থি অমি যখন বন্দী পরাহত শান্তা একদিন কখনও সৈকতে অজ্ঞাতবাস ছায়াহীন বৃক্ষ যার সাথে যার বাঁধ ভেঙে দাও নিভৃত নিবাস উল্টো ফাঁদ নাপুস এক সকালে চন্দ্রাহত''
  
  পুরস্কার ও সম্মাননা
   আন্তর্জাতিক যুববর্ষ পদক চট্টগ্রাম (১৯৮৫)
   বাংলাদেশ গ্রুপ থিয়েটার ফেডারেশন-বেঙ্গল ফাউন্ডেশন সংবর্ধনা (২০০৫)
   এ্যামবিশন সম্মাননা বগুড়া (২০১০)
   আরণ্যক সম্মাননা (২০১৩)
   নান্দীমুখ সংবর্ধনা (২০১৫)
   জিয়া হায়দার নাট্যপদক (২০১৯)
   বাংলা একাডেমি সাহিত্য পুরস্কার (২০২১)
  
  তথ্যসূত্র
  
  বহিঃসংযোগ
  
  বিষয়শ্রেণী:১৯৪৬-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২০শ শতাব্দীর বাংলাদেশী নাট্যকার
  বিষয়শ্রেণী:২১শ শতাব্দীর বাংলাদেশী নাট্যকার
  বিষয়শ্রেণী:বাংলাদেশী চলচ্চিত্র অভিনেতা
  বিষয়শ্রেণী:বাংলাদেশী টেলিভিশন অভিনেতা
  বিষয়শ্রেণী:বাংলাদেশী নাট্যকার
  বিষয়শ্রেণী:বাংলাদেশী বেতার অভিনেতা
  বিষয়শ্রেণী:বাংলাদেশী মঞ্চ অভিনেতা
  বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:বগুড়া জেলার ব্যক্তি
  বিষয়শ্রেণী:বাংলা একাডেমি সাহিত্য পুরস্কার বিজয়ী
title: রবিউল আলম (নাট্যকার)